מוזיאון ברוקה

מוזיאון ברוקה (בגרמנית: Brücke-Museum) בברלין הוא המוזיאון המחזיק באוסף הגדול ביותר בעולם של יצירות חברי קבוצת הגשר "(Die Brücke)", תנועה אקספרסיוניסטית גרמנית שפעלה בראשית המאה ה-20.

 אוספים 
ימין|ממוזער| ארנסט לודוויג קירשנר : בגן בית הקפה (בגרמנית: Im Cafégarten, 1914)
ממוזער| ארנסט לודוויג קירשנר: אישה עירומה מסרקת את שערה (בגרמנית: Sich kämmender Akt, 1913)
המוזיאון, שנפתח בשנת 1967, מציג כ-400 ציורים ופסלים, וכן אלפי רישומים, צבעי מים והדפסים מאת חברי הגשר, תנועה שנוסדה בשנת 1905 בדרזדן. האוסף כולל תרומה של הצייר קרל שמידט-רוטלוף למדינת ברלין, ותרומה מאוחרת יותר של אריך הקל, הכוללת יצירות מפתח משנותיה הראשונות של התנועה.

בשנת 2006 הוחזרה היצירה סצנת רחוב ברלינאית (1913) מאת ארנסט לודוויג קירכנר, שהוצגה במוזיאון מאז 1980, ליורשי משפחה יהודית שהחזיקה בה לפני מלחמת העולם השנייה.Carol Vogel (29 July 2006), Germany Returns A Kirchner Painting New York Times. בשנת 2024 הגיע המוזיאון להסכם עם יורשיו של סוחר האמנות היהודי ויקטור ולרשטיין, שנאלץ למכור את היצירה "אריך הקל ואוטו מולר משחקים שחמט" (1913) מעשה ידי קירכנר לאחר שנמלט מגרמניה הנאצית.Catherine Hickley (4 June 2024), Berlin’s Brücke Museum settles with the heirs of a Jewish collector on Kirchner painting The Art Newspaper. באותה שנה החזיר המוזיאון את רישומו של מקס פכשטיין "שתי רקדניות" (1910) ליורשי הכלכלן הגרמני הנס היימן, שתבעו את החזרת היצירה לראשונה בשנת 2016.Angelica Villa (6 August 2024), Berlin’s Brücke Museum Returns Drawing to Heirs of German Owner ARTnews.

 תערוכות 
בשנת 2012 השאיל מוזיאון ברוקה חלק ניכר מאוספו – למעלה מ-120 ציורים, רישומים והדפסי עץ – למוזיאון גרנובל  שבצרפת.

 מִקוּם 
המוזיאון ממוקם בסביבה טבעית פסטורלית בשכונת דאהלם שבברלין, לא רחוק מהסטודיו לשעבר של הפסל ארנו ברקר. המוזיאון עוסק במחקר של יצירות חברי קבוצת "הגשר", סביבתם התרבותית בראשית המאה ה-20 ובני זמנם."Forschung". Brücke-Museum. Retrieved 24 December 2019. התצוגה כוללת מבחר מתחלף מיצירות האוסף לצד תערוכות מתחלפות של יצירות בהשאלה.

קישורים חיצוניים


 הערות שוליים 

קטגוריה:ברלין: מוזיאונים לאמנות